
LATVIJAS REPUBLIKAS MINISTRU KABINETS
 
2021. gada								Noteikumi Nr. 
Rīgā									(prot. Nr. §)

Darbības programmas „Izaugsme un nodarbinātība” 13.1.2. specifiskā atbalsta mērķa „Atveseļošanas pasākumi izglītības un pētniecības nozarē” 13.1.2.2. pasākuma “Izglītības iestāžu digitalizācija” īstenošanas noteikumi

Izdoti saskaņā ar
Eiropas Savienības struktūrfondu un
Kohēzijas fonda 2014.–2020. gada
plānošanas perioda vadības likuma
20. panta 13. punktu

I. Vispārīgie jautājumi

1. Noteikumi nosaka: 
1.1. kārtību, kādā īsteno darbības programmas “Izaugsme un nodarbinātība” 13.1. ieguldījumu prioritātes „Palīdzēt veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai” 13.1.2. specifiskā atbalsta mērķa „Atveseļošanas pasākumi izglītības un pētniecības nozarē” 13.1.2.2. pasākumu “Izglītības iestāžu digitalizācija” (turpmāk – pasākums);
1.2. pasākuma mērķi;
1.3. pasākumam pieejamo finansējumu; 
1.4. prasības projekta iesniedzējam un sadarbības partnerim; 
1.5. atbalstāmo darbību un izmaksu attiecināmības nosacījumus.

2. [bookmark: _GoBack]Pasākuma mērķis ir valsts un pašvaldību dibināto speciālās, vispārējās un profesionālās izglītības iestāžu (turpmāk – izglītības iestādes) nodrošināšana ar mācību procesam atbilstošām, izmaksu efektīvām un drošām informācijas un komunikāciju tehnoloģiju (turpmāk – IT) vienībām – portatīvo datortehniku, nodrošinot to pieejamību izglītojamiem mācību procesā, lai paaugstinātu mācību efektivitāti un mazinātu nevienlīdzību, ievērojot principu “dators ikvienam bērnam”.

3. Pasākuma mērķa grupa – valsts un pašvaldību dibinātās izglītības iestādes un to izglītojamie, kas apgūst obligāto pamatizglītību. Mērķa grupā neietilpst izglītojamie, kas apgūst vispārējās pamatizglītības programmas tālmācības formā. 

4. Pasākuma mērķi sasniedz, īstenojot atbalstāmās darbības un sasniedzot šādus uzraudzības rādītājus:
4.1. specifiskais rezultāta rādītājs: IT izglītībai saistībā ar COVID-19 14 966 733 euro:
4.1.1. apjoms, kas sasniedzams ar Eiropas Komisijas (turpmāk – EK) 2021. gada piešķīrumu: 12 559 255 euro;
4.1.2. apjoms, kas sasniedzams ar EK 2022. gada piešķīrumu: 2 407 478 euro.
4.2. Specifiskais iznākuma rādītājs: izglītības iestādes, kas saņēmušas mācību procesa nodrošināšanai nepieciešamo informāciju un tehnoloģiju aprīkojumu – izglītības iestāžu skaits – 614:
4.2.1. apjoms, kas sasniedzams par EK 2021. gada piešķīrumu: 474 valsts un pašvaldību dibinātas izglītības iestādes;
4.2.2. apjoms, kas sasniedzams par EK 2022. gada piešķīrumu: 140 valsts un pašvaldību dibinātas izglītības iestādes.

5. Pasākumu īsteno ierobežotas projektu iesniegumu atlases veidā.

6. Atbildīgās iestādes funkcijas pilda Izglītības un zinātnes ministrija.

II. Pasākumam pieejamais finansējums

7. Pasākumam pieejamais kopējais finansējums ir 11 140 678 euro, ko veido Eiropas Reģionālās attīstības fonda finansējums 9 469 576 euro un valsts budžeta līdzfinansējums 1 671 102 euro. Pasākuma finansējumu 10 560 002 euro, ko veido Eiropas Reģionālās attīstības fonda finansējums 8 976 000 euro un valsts budžeta līdzfinansējums 1 584 002 euro, nodrošina no finansējuma Kohēzijas politikai 2014. – 2020. gada plānošanas periodā (REACT-EU), tai skaitā: 
7.1. 2021. gada piešķīrums šo noteikumu 16.1.apakšpunktā minētās darbības īstenošanai ir 8 152 523 euro, ko veido Eiropas Reģionālās attīstības fonda finansējums 6 929 644 euro un valsts budžeta līdzfinansējums 1 222 879 euro;
7.2. 2022. gada piešķīrums šo noteikumu 16.1.apakšpunktā minētās darbības īstenošanai ir 2 407 479 euro, ko veido Eiropas Reģionālās attīstības fonda finansējums 2 046 356 euro un valsts budžeta līdzfinansējums 361 123 euro.

8. Maksimālais attiecināmais Eiropas Reģionālās attīstības fonda finansējuma apmērs nepārsniedz 85 procentus no šo noteikumu 7. punktā noteiktā Eiropas Reģionālās attīstības fonda un valsts budžeta finansējuma kopsummas.

III. Prasības projekta iesniedzējam un sadarbības partnerim 

9. Projekta iesniedzējs pasākuma ietvaros ir Izglītības un zinātnes ministrija, kas pēc projekta iesnieguma apstiprināšanas kļūst par finansējuma saņēmēju.

10.  Projekta iesniedzējs sagatavo un uzaicinājumā noteiktajā termiņā iesniedz projekta iesniegumu sadarbības iestādē saskaņā ar projekta iesniegumu atlases nolikuma prasībām. Iesniegumu iesniedz Kohēzijas politikas fondu vadības informācijas sistēmas 2014.–2020. gadam elektroniskajā vidē.

11.  Finansējuma saņēmējam projekta īstenošanā ir tiesības piesaistīt sadarbības partnerus:
11.1. Valsts izglītības satura centru kā valsts pārvaldes iestādi, kas ir atbildīga par mācību satura izstrādi un tā īstenošanas pārraudzību;
11.2. valsts tiešās pārvaldes iestādi, kas ir vispārējās vai profesionālās izglītības iestādes dibinātājs; 
11.3. pašvaldības.

12. Projekta iesniedzējam ir pienākums projekta iesniegumā pamatot sadarbības partneru izvēli, norādot sadarbības partneru nepieciešamību un to iesaisti atbalstāmo darbību īstenošanā. 
13. Finansējuma saņēmējs pēc projekta iesnieguma apstiprināšanas ar sadarbības partneriem slēdz sadarbības līgumu, kurā iekļauj informāciju saskaņā ar normatīvo aktu par kārtību, kādā Eiropas Savienības struktūrfondu un Kohēzijas fondu vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā, kā arī vismaz šādus nosacījumus:
13.1.  sadarbības mērķi un principi;
13.2.  projekta īstenošanas un rezultātu sasniegšanas kārtība;
13.3.  projekta finanšu plūsmas nodrošināšanas kārtība (šo noteikumu 11.1. punktā minētajam sadarbības partnerim); 
13.4.  katram šo noteikumu 11.2. un 11.3. apakšpunktā minētajam sadarbības partnerim šo noteikumu 16.1. apakšpunktā minētās darbības īstenošanas daļa;
13.5.  metodiskā atbalsta vienības izveide (attiecināms uz šo noteikumu 11.1. apakšpunktā minēto sadarbības partneri), kas sniedz metodisku un konsultatīvu atbalstu šo noteikumu 11.2. un 11.3. apakšpunktā minētajiem sadarbības partneriem un to dibinātajām izglītības iestādēm izglītības procesa digitalizācijas īstenošanai un mērķtiecīgai IT risinājumu izmantošanai mācību procesā atbilstoši 16.2. apakšpunktā minētajam;
13.6.  citas saistības projekta rezultātu efektīvai izmantošanai (attiecināms uz šo noteikumu 11.2. un 11.3. apakšpunktā minētajiem sadarbības partneriem), tai skaitā:
13.6.1. nodrošina izglītības digitalizācijas procesu vadītāju, kas izstrādā un īsteno izglītības iestāžu digitalizācijas plānu iegādātā IT aprīkojuma efektīvam izmantojumam;
13.6.2. nodrošina metodisko atbalstu izglītības iestādēm un pedagogiem mērķtiecīgai IT aprīkojuma lietošanai; 
13.6.3. izstrādā projekta ietvaros iegādātā IT aprīkojuma izmantošanas un pārvaldības modeli, tai skaitā tiek nodrošināts tehniskā atbalsta darbinieks IT aprīkojuma pārvaldības un IT infrastruktūras darbības organizatoriskam un tehniskam atbalstam; 
13.6.4. nodrošina projekta ietvaros iegādātā IT aprīkojuma apdrošināšanu, uzturēšanu, apkopi un ilgtspēju;
13.6.5. sankcijas, ja netiek izpildītas sadarbības līgumā minētās saistības.
14. Finansējuma saņēmējs ir atbildīgs par sadarbības partneru pienākumu izpildi projekta īstenošanā un sadarbības partnera īstenotajām funkcijām projektā, tai skaitā novēršot dubultā finansējuma risku.

15. Atbalsts 16.1. apakšpunktā minētās darbības ietvaros tiek sniegts proporcionāli izglītojamo skaitam izglītības iestādē 7. - 9. klasē atbilstoši Valsts izglītības informācijas sistēmas datiem uz 2021. gada 1. septembri.

IV. Atbalstāmās darbības un attiecināmās izmaksas

16. Pasākuma ietvaros atbalstāmas šādas darbības:
16.1.  mācību procesa nodrošināšanai nepieciešamās portatīvās datortehnikas iegāde;
16.2.  metodiskais un konsultatīvais atbalsts pašvaldībām un valsts dibinātajām izglītības iestādēm izglītības procesa digitalizācijas īstenošanai mērķtiecīgai IT risinājumu un aprīkojuma pārvaldībai un izmantošanai mācību procesā;
16.3.  projekta vadība un īstenošana;
16.4.  projekta īstenošanas informācijas un publicitātes pasākumi.

17. Finansējuma saņēmējs un sadarbības partneri projekta īstenošanai nepieciešamo preču un pakalpojumu iegādi veic saskaņā ar publisko iepirkumu reglamentējošajiem normatīvajiem aktiem, īstenojot atklātu, pārredzamu, nediskriminējošu un konkurenci nodrošinošu konkursa procedūru. Atbalstāma ir vides prasību integrācija preču un pakalpojumu iepirkumos (zaļais publiskais iepirkums). 

18.  Īstenojot šo noteikumu 16.1. apakšpunktā minēto atbalstāmo darbību, mācību procesa nodrošināšanai nepieciešamās portatīvās datortehnikas iegādei Izglītības un zinātnes ministrija izveido Elektroniskās iepirkumu sistēmas iepirkuma katalogu un veic pasūtījumu sadarbībā ar pašvaldībām, kas līdz 2022. gada 1. maijam ir noslēgušas sadarbības līgumu. Valsts izglītības satura centrs sekmē šo procesu un ir atbildīgs par 16.2. apakšpunktā minētās darbības īstenošanu. 

19.  Projekta ietvaros ir atbalstāmas darbības, kas minētas šo noteikumu 16. punktā un sekmē pasākuma mērķa un uzraudzības rādītāju sasniegšanu, nodrošinot Izglītības attīstības pamatnostādnēs 2021. - 2027.gadam noteikto izaicinājumu un problēmu risināšanu. 

20.  Pasākuma ietvaros plāno šādus izmaksu veidus:
20.1. tiešās attiecināmās izmaksas, kas paredzētas projekta darbību īstenošanai un tieši saistītas ar projekta mērķu sasniegšanu, un šī saistība ir skaidri saprotama un pierādāma;
20.2.  netiešās attiecināmās izmaksas, kas nav tieši saistītas ar projekta rezultātu sasniegšanu, bet atbalsta un nodrošina atbilstošus apstākļus projekta veicamo darbību realizācijai un projekta rezultātu sasniegšanai.

21. Tiešās attiecināmās izmaksas ietver šādas izmaksu pozīcijas:
21.1. tiešās attiecināmās personāla izmaksas (izņemot virsstundas) saskaņā ar Valsts un pašvaldību institūciju amatpersonu un darbinieku atlīdzības likumu:
21.1.1. finansējuma saņēmēja projekta vadības un īstenošanas personāla atlīdzības izmaksas, izņemot virsstundas, šo noteikumu 16.3. apakšpunktā minēto atbalstāmo darbību īstenošanai;
21.1.2. šo noteikumu 11.1. apakšpunktā minētā sadarbības partnera projekta īstenošanas personāla atlīdzības izmaksas šo noteikumu 16.2. apakšpunktā minētās darbības īstenošanai;
21.2. mācību procesa nodrošināšanai nepieciešamās portatīvās datortehnikas un programmatūras iegādes izmaksas;
21.3. iekšzemes komandējumu un darba braucienu izmaksas finansējuma saņēmēja projekta vadības un īstenošanas personālam šo noteikumu 16.1. un 16.3. apakšpunktā minēto atbalstāmo darbību īstenošanai un sadarbības partnera īstenošanas personālam šo noteikumu 16.2. apakšpunktā minēto atbalstāmo darbību īstenošanai. Iekšzemes komandējumu izmaksas tiek segtas atbilstoši Finanšu ministrijas metodikā “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” īstenošanai” iekļautajiem nosacījumiem;
21.4. ārvalstu komandējumu izmaksas atbilstoši normatīvajiem aktiem, kas nosaka kārtību, kādā atlīdzināmi ar komandējumiem saistītie izdevumi, finansējuma saņēmēja un sadarbības partnera īstenošanas personālam šo noteikumu 16.2. apakšpunktā minēto atbalstāmo darbību īstenošanai;
21.5. transporta izmaksas (maksa par degvielu, transportlīdzekļa noma, transporta pakalpojumu pirkšana, sabiedriskā transporta izmantošana, izņemot darbiniekam piederoša personiskā transportlīdzekļa izmantošanas kompensāciju par nobraukto kilometru) finansējuma saņēmēja projekta vadības un īstenošanas personālam šo noteikumu 16.1. un 16.3. apakšpunktā minēto atbalstāmo darbību īstenošanai un sadarbības partnera īstenošanas personālam šo noteikumu 16.2. apakšpunktā minēto atbalstāmo darbību īstenošanai. Degvielas izmaksas vieglajam transportlīdzeklim un reģionālās starppilsētu nozīmes un reģionālās vietējās nozīmes sabiedriskā transporta izmaksas tiek segtas atbilstoši Finanšu ministrijas metodikā "Vienas vienības izmaksu standarta likmes aprēķina un piemērošanas metodika 1 km izmaksām darbības programmas "Izaugsme un nodarbinātība" īstenošanai" iekļautajiem nosacījumiem;
21.6.veselības apdrošināšanas izmaksas un obligāto veselības pārbaužu izmaksas finansējuma saņēmēja projekta vadības un finansējuma saņēmēja un šo noteikumu 11.1. apakšpunktā minētajam sadarbības partnera projekta īstenošanas personālam, ja minētais personāls ir nodarbināts normālo darba laiku. Veselības apdrošināšanas izmaksas attiecināmas tikai uz periodu, kad minētais personāls ir nodarbināts projektā;
21.7. pakalpojumu un piegādes izmaksas finansējuma saņēmējam šo noteikumu 16.1. un 16.3. apakšpunktā un šo noteikumu 11.1. apakšpunktā minētajam sadarbības partnerim šo noteikumu 16.2. apakšpunktā minēto atbalstāmo darbību īstenošanai, tai skaitā tulkošanas, ekspertīzes un konsultāciju pakalpojumu, ārvalstu ekspertu, ietekmes izvērtējuma un monitoringa izmaksas;
21.8. informatīvo, mācību un metodisko materiālu izstrādes, tulkošanas, adaptācijas, sagatavošanas publicēšanai un publicēšanas izmaksas šo noteikumu 16.2. apakšpunktā minētās darbības īstenošanai; 
21.9. pedagogiem, izglītības iestāžu un pašvaldību speciālistiem un darbiniekiem paredzētu informatīvu un mācību semināru, pieredzes apmaiņas pasākumu organizēšana un nodrošināšana, kā arī profesionālās kompetences pilnveides programmu izstrāde un īstenošana par izglītības procesa digitalizācijas īstenošanu un ieviešanu šo noteikumu 16.2. apakšpunktā minēto atbalstāmo darbību īstenošanai; 
21.10. projekta informācijas un publicitātes pasākumu izmaksas atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana, šo noteikumu 16.4. apakšpunktā minētās atbalstāmās darbības īstenošanai. 

22. Tiešajām projekta vadības personāla atlīdzības izmaksām ir šādi izmaksu ierobežojumi:
22.1. tās nepārsniedz 56 580 euro gadā, ja tiešās attiecināmās izmaksas ir lielākas par pieciem miljoniem euro;
22.2. nepārsniedz 24 426 euro gadā, pieskaitot 0,64 procentus no projekta tiešajām attiecināmajām izmaksām, bet neieskaitot tiešās personāla izmaksas, ja tiešās attiecināmās izmaksas ir līdz pieciem miljoniem euro (ieskaitot).

23. Plānojot šo noteikumu 21.1. apakšpunktā minētās tiešās attiecināmās personāla izmaksas, finansējuma saņēmējs un sadarbības partneris veic darba laika uzskaiti par projekta vadības un īstenošanas personāla projekta ietvaros veiktajām funkcijām un nostrādāto laiku un nodrošina, ka personālam, kas nodarbināts:
23.1. pilnu darba laiku, nepilnu darba laiku vai daļlaiku ne mazāk kā 30 procentu apmērā no normālā darba laika, tiešajās attiecināmajās personāla izmaksās iekļauj darba algu, valsts sociālās apdrošināšanas obligātās iemaksas no apliekamajām attiecināmajām izmaksām, normatīvajos aktos darba tiesību un atlīdzības jomā noteiktās piemaksas un sociālo garantiju izmaksas;
23.2. daļlaiku mazāk nekā 30 procentu apmērā no normālā darba laika, atlīdzības izmaksas tiek veiktas saskaņā ar finansējuma saņēmēja un sadarbības partnera atalgojuma politikā noteikto stundas atlīdzības likmi, ņemot vērā projektā nostrādāto stundu skaitu. Tiešajās attiecināmajās personāla atlīdzības izmaksās iekļauj darbinieka darba algu un valsts sociālās apdrošināšanas obligātās iemaksas no apliekamajām attiecināmajām izmaksām, bet neiekļauj normatīvajos aktos darba tiesību un atlīdzības jomā noteiktās piemaksas un sociālo garantiju izmaksas.

24. Šo noteikumu 20.2. apakšpunktā minētās netiešās attiecināmās izmaksas projektā plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 21.1. apakšpunktā minētajām tiešajām attiecināmajām personāla atlīdzības izmaksām, kas veiktas, pamatojoties uz darba līgumu vai rīkojumu par iecelšanu amatā.

25. Pievienotās vērtības nodoklis ir attiecināmās izmaksas, ja tas nav atgūstams atbilstoši Latvijas Republikas normatīvajiem aktiem nodokļu politikas jomā.

26. Pasākuma ietvaros izmaksas ir attiecināmas, ja tās atbilst šajos noteikumos minētajām izmaksu pozīcijām un radušās ne agrāk kā ar 2020. gada 1. februāri.

V. Pasākuma īstenošanas nosacījumi

27. Projekta īstenošanā finansējuma saņēmējs un sadarbības partneri ievēro šādus nosacījumus:
27.1. nodrošina, ka projektā plānotie darbi netiek finansēti vai līdzfinansēti, kā arī tos nav plānots finansēt vai līdzfinansēt no citiem valsts vai ārvalstu finanšu atbalsta instrumentiem;
27.2. nodrošina informācijas un publicitātes pasākumus atbilstoši Eiropas Parlamenta un Padomes 2013. gada 17. decembra Regulai (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, kā arī normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana;
27.3. savā tīmekļvietnē ne retāk kā reizi trijos mēnešos ievieto aktuālu informāciju par projekta īstenošanu;
27.4. nodrošina projekta rezultātu ilgtspēju vismaz trīs gadus pēc noslēguma maksājuma saņemšanas.

28. Sadarbības iestādei ir tiesības vienpusēji atkāpties no vienošanās par projekta īstenošanu jebkurā no šādiem gadījumiem:
28.1. finansējuma saņēmējs nepilda vienošanās par projekta īstenošanu noteikumus, tai skaitā projekta īstenošana nenotiek atbilstoši projektā noteiktajiem termiņiem vai ir iestājušies citi apstākļi, kas negatīvi ietekmē vai var ietekmēt pasākuma mērķa un uzraudzības rādītāju sasniegšanu;
28.2. citos gadījumos, ko nosaka vienošanās par projekta īstenošanu.

29. Finansējuma saņēmējs projektu īsteno saskaņā ar noslēgto vienošanos par projekta īstenošanu, un ne ilgāk kā līdz 2023. gada 31. decembrim. 

30. Projekta īstenošanas vieta ir Latvijas Republikas teritorija.


Ministru prezidents						A. K. Kariņš 


Izglītības un zinātnes ministre					A. Muižniece


Iesniedzējs:
Izglītības un zinātnes ministre					A. Muižniece

